Data: 19 de de desembre de 2017
La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat dia 12 de desembre que van dels números 490/2017 al 493/2017.
La presidenta pregunta al Ple si s'ha pogut consultar l'esborrany de l'acta corresponent a la sessió trenta-novena, del dia 4 de desembre.
Proposta de resolució d'estimació de la Reclamació 306/2017
La senyora Elisabet Samarra, ponent de la Proposta de resolució, informa dels elements més destacats de la tramitació d'aquest procediment que es va iniciar mitjançant mediació però que es resol mitjançant resolució atès que el procediment de mediació no va dur a l'adopció d'un acord entre les parts.
La reclamació es planteja contra l'Ajuntament de l'Hospitalet de Llobregat en relació amb l'accés a informació relativa a la relació de llocs de treball i la plantilla de l'Ajuntament.
El senyor Josep Mir formula esmenes al text de la Proposta que seran incorporades al text definitiu de la resolució per la ponent.
Es destacarà la resolució aprovada al corresponent apartat del web de la Comissió.
Proposta de resolució d'estimació parcial de la Reclamació 384/2017
La senyora Elisabet Samarra, ponent de la proposta de reclamació exposa els principals elements que concorren en aquest procediment de reclamació plantejat contra l'Ajuntament de Cornellà de Llobregat en què s'analitza el dret d'accés d'un regidor a la informació sobre persones contractades mitjançant contracte de serveis.
El senyor Josep Mir formula esmenes al text que seran introduïdes per la ponent al text definitiu de la resolució.
Proposta de resolució d'estimació de la Reclamació 405/2017
El senyor Josep Mir, ponent de la proposta de reclamació, exposa els principals elements que concorren en aquest procediment de reclamació plantejat contra l'Ajuntament de Caldes de Montbui.
La reclamació havia d'haver estat tramitada mitjançant mediació però la manca de col·laboració de l'Ajuntament reclamat ha impossibilitat la seva celebració i ha dut a la finalització mitjançant resolució ordinària.
Es debaten diferents elements del contingut de la Proposta i la senyora Elisabet Samarra formula esmenes al text que s'introduiran a la proposta definitiva pel ponent.
Proposta de resolució d'ampliació de termini per complir la Resolució 382/2017 de la Reclamació 438/2017
El senyor Josep Mir, ponent de la Proposta de resolució, exposa els motius que justifiquen la modificació del termini per executar la Resolució 382/2017 relativa a la Reclamació 438/2017 exposats per l'Ajuntament de Barcelona arran de la complexitat que planteja l'execució de la resolució en els seus termes.
Proposta de resolució de finalització de la Reclamació 446/2017 mitjançant acord de mediació
El senyor Josep Mir, ponent d'aquesta Proposta de resolució, exposa els elements més destacats de la tramitació d'aquest procediment que finalitza mitjançant acord de mediació.
S'acorda incorporar per unanimitat a l'ordre del dia la Proposta de resolució d'inadmissió de la Reclamació 453/2017.
Proposta de resolució d'inadmissió de la Reclamació 453/2017
La senyora Elisabet Samarra, ponent de la Proposta de resolució, exposa el supòsit que ha plantejat aquest expedient, que ja va ser objecte d'anàlisi pel Ple del dia 12 de desembre, i la complexa tramitació que ha precisat malgrat es proposa la seva inadmissió atès que el seu objecte és la reiteració en la denúncia de la inexecució de la Resolució de la Comissió relativa a la Reclamació 517/2016.
La inexecució de la Resolució 151/2017, de 17 de maig ja ha dut a la tramitació del corresponent requeriment d'execució a l'Ajuntament de Badalona i motiva també la incorporació d'un nou punt a l'ordre del dia.
Es debaten diferents elements dels antecedents i la fonamentació de la Proposta i el senyor Josep Mir formula esmenes al text que seran incorporades per la ponent en el text definitiu de la resolució.
S'acorda incorporar per unanimitat incorporar a l'ordre del dia la Proposta d'acord per requerir la incoació del procediment sancionador en relació amb l'incompliment d'execució de la Resolució 151/2017, de 17 de maig.
Proposta d'acord per requerir la incoació de procediment sancionador en relació amb la Resolució 151/2017
La senyora Elisabet Samarra exposa els elements més rellevants del contingut de la Proposta d'acord en relació amb l'anterior punt de l'ordre del dia.
El senyor Josep Mir formula algunes observacions al text que duen a la incorporació de les esmenes proposades al text definitiu.
Proposta de resolució d'estimació de la Reclamació 462/2017
El senyor Josep Mir, ponent d'aquesta Proposta de resolució, exposa els principals elements destacats d'aquest procediment interposat contra l'Ajuntament de Pallejà.
Proposta de resolució de desestimació de la Reclamació 463/2017
El senyor Josep Mir, ponent d'aquesta Proposta de resolució, relaciona els elements més rellevants d'aquest procediment interposat contra l'Institut de secundària (IES) Gaudí de Reus i en relació amb l'accés a informació sobre un procediment disciplinari.
Proposta de resolució d'inadmissió de les Reclamacions 485/2017 i 486/2017 (acumulades)
El senyor Josep Mir, ponent d'aquesta Proposta de resolució, relaciona la fonamentació que duu a la inadmissió de les Reclamacions 485/2017 i 486/2017 de forma acumulada atès que l'entitat reclamada no té la condició d'administració pública, ni de corporació de dret públic, sinó d'entitat privada atès que es tracta d'una federació esportiva.
La presidenta de la Comissió, la senyora Elisabet Samarra, informa que s'han publicat al portal ATRI de la Generalitat les ofertes de places de reforç per a personal tècnic de la Comissió i per a una plaça d'administrativa, processos que conclouran la setmana vinent.